Extremadura Unida

Extremadura Unida (EU) é un partido rexionalista estremeño de centro dereita. Fundado en 1980 por Pedro Cañada Castillo foi o primeiro partido rexionalista de Estremadura. Pedro Cañada Castillo foi tamén fundador de Acción Regional Extremeña, un dos partidos que se integrou en Unión de Centro Democrático ao inicio da Transición e que foi, até 1979, senador pola UCD.Ficha de Pedro Cañada Castillo  na web do Senado.  Obtivo representación na Asemblea de Estremadura nas eleccións de 1983 e 1987. En 1989 formou parte da candidatura presentada pola Federación de Partidos Rexionais nas eleccións ao Parlamento Europeo, sen conseguir a coalición representación. No 2005 propuxo a celebración dun referendo en toda España para que o pobo español se definise sobre o Plan Ibarretxe. No ano 2006 asinou un acordo para presentar listas conxuntas co Partido Popular nas eleccións municipais e autonómicas de 2007.EU obtivo un deputado autonómico, Juan Pedro Domínguez, nas listas da coalición co PP.
Presentouse en solitario ás eleccións ao Parlamento Europeo de 2009, obtendo 5.007 votos (0,03% dos votos). En Estremadura obtivo 1.720 votos (0,38% do total da comunidade).Acordo de 23 de xuño de 2009, da Presidencia da Xunta Electoral Central, polo que se procede á publicación dos resultados das eleccións de Deputados ao Parlamento Europeo convocadas por Real Decreto 482/2009, de 3 de abril, e celebradas o 7 de xuño de 2009, con indicación do número de escanos e de votos obtidos polas candidaturas proclamadas.

O logotipo de Extremadura Unida é a silueta da rexión estremeña, con fondo da bandeira de Estremadura e sobre a franxa branca o nome do partido. Pódense atopar dentro do partido actitudes favorables cara ao estremeño, publicando en 2004 unha tradución de Pedro Cañada da Constitución Española chamada La Cohtitución Ehpañola en Ehtremeñu.

De cara ás eleccións xerais de 2011, presentouse en coalición co Partido Popular.La Directiva Nacional del PP aprueba coalición con EU para elecciones del 20N , ABC, 6 de outubro de 2011.

 Resultados electorais 

 Data Votos % Deputados 1983 47.504 8,52 6 1987 34.606 5,86 6 1991 14.452	 2,52 0 1995 Presentouse dentro de Coalición Extremeña, obtendo 1 deputado 1999 10.783		 1,69 0 2003 12.171	 1,87 0 2007 Presentouse en coalición co Partido Popular, obtendo 2 deputados 2011 Presentouse en coalición co Partido Popular, obtendo 1 deputado

 Notas 

 Ligazóns externas 
 Páxina de Extremadura Unida

Categoría:Partidos políticos de Estremadura